Lav et referat af nedenstående tekst:

Tekst:
En skoleleders skæve idé har i dag været til stor glæde for flere hundrede børn, forældre og ansatte på Nørre Uttrup Skole. I hvert fald har hovedparten af elever og ansatte været med, da skolelederen i dag i tre omgange har sendt live "burger banko". - I de her tider, taler vi meget om, hvordan børnene kan lære mest muligt, mens de er hjemme. Men der er også brug for noget sjovt, hyggligt og fællesskabende, som ellers kan være svært at skabe lige nu. Det ene tog det andet, og nu er det blevet til burger banko, fortæller skoleleder på Nørre Uttrup Skole, Jacob Falkner Larsen. Alle børn har på forhånd skulle udvælge 15 tal, som har været deres bankoplade. Fra sit kontor på skolen har skolelederen transmitteret live, når han har råbt tallene op. Når der har været fuld plade, har eleverne kunnet vinde en ganske særlig præmie. - Præmien for fuld plade er to fritimer for hele klassen, hvor der laves burger og pomfritter. Det skal jo passe ind i temaet, griner Jacob Falkner Larsen. Der har også været mulighed for at vinde små gavekort til lokale burgerbarer, hvis man deltaget i skolelederens quiz. For at svare, har eleverne skullet ringe ind til skolelederen, der sendte live og derfra givet svaret på spørgsmålet. I løbet af dagen har Jacob Falkner Larsen haft tre banko-sendinger. En for elever og ansatte i indskolingen, en for mellemtrinet og en for udskolingen. I alle live-sendinger har der desuden været baggrundsmusik. Det har udelukkende været Kim Larsen. For det er om noget musik, der kan sprede hygge, mener skolelederen.

Referat:
En skoleleder har i dag spillet banko med sine cirka 440 elever samt ansatte - hovedpræmien var to fritimer og burger om pomfritter i hjemkundskab. Der er brug for lidt sjov i hverdagen i disse tider, mener skolelederen.